  Виталий Пронин Вотка городын сӥё-дано усьтӥзы пожарнойёслы но спасательёслы чаклам учебно-тренировочной центр. Профессионалъёс сяна, отын мугорзэс кыдатозы городысь школаосын дышетскисьёс, кадетъёс. Спасательёс мугорзэс кыдатоТуспуктэм: Россиысь МЧС-лэн Удмуртиысь ёзэзлэн пресс-службаезВоткинскысь учебно-тренировочной центрез лэсьтыны кутскизы 2016-тӥ арын сентябрь толэзе. Одӥг липет улэ интыяськемын тылпулэсь утиськонъя часть, дышетскыны чаклам кабинетъёс но капчи атлетикая манеж. Манеж туала куронъёслы тупа. Выж вылын резина вӧлдэмын, пыдын бызьылыны яратӥсьёс табере быдэс ар ӵоже мугорзэс кыдатыны быгатозы. Одӥгаз борддоре интыямын спасательёслы вышка, нош мукет палаз — скалодром.— Таӵе центрлэн усьтӥськемезлы туж шумпотӥмы, лэсьтӥськон ужъёс кема аръёс кыстӥськизы ке но, вань секытъёсты вормимы, — шуиз Россиысь МЧС-лэн Удмурт Республикая Валтӥсь управлениен кивалтӥсь Пётр Фомин. — Центрен артэ интыяськемын кадетъёслэн Совето Союзысь Геройлэсь В. Стариковлэсь нимзэ нуллӥсь корпуссы. Кадетъёслы но городысь спасательёслы мугор кыдатон инты туж кулэ вал ини. Макем кужмогес луозы спасательёс манежын, сокем капчиенгес вормисе потозы шуг-секыт учыръёсын. Шаерысьтымы спасательёс пӧлысь тросэз спортсменъёс пожарно-прикладной спортъя Россилэн но дуннелэн чемпионъёсыз луо. Та дырозь соос мугорзэс кыдатылӥзы Ижысь Салютовской ульчаысь тренировочной комплексын. Сое 1980-тӥ-1990-тӥ аръёсы ас кужыменызы пуктӥзы вал ай тылпу кысӥсьёс но ветеранъёс. Но отын ӧвӧл скалодромез, нош со гурезьёсын шуг-секытэ шедем муртъёслы юрттыны дышетэ.  Пожарно-прикладной спортъя ӵошатсконэ нылъёс но пыриськоТуспуктэм: Россиысь МЧС-лэн Удмуртиысь ёзэзлэн пресс-службаезВыль скалодромлэн ӝуждалаез 12 метр, пасьталаез 10 метр. Табере та центрын, Россиысь гинэ ӧвӧл, дуннеысь ӵошатсконъёсыз но ортчытыны луоз. Выль манежын капчи атлетикая, скалолазаниея но пожарно-прикладной спортъя, волейболъя, ӝӧк выл теннисъя но нюръяськонъя бадӟым ӵошатсконъёс ортчытыны луоз, учкисьёс понна 150 инты чакламын.ъ Валентина Емельянова  